open-index/open-wikipedia-markdown huggingface dataset:
יחסי שווייץ–תאילנד

ממוזער|שגרירות תאילנד בברן שבשווייץ
**יחסי שווייץ–תאילנד** הם היחסים הדיפלומטיים שבין **[[שווייץ|הקונפדרציה השווייצרית]]** לבין **[[תאילנד|ממלכת תאילנד]]**.

## היסטוריה
בין הקונפדרציה השווייצרית לבין ממלכת תאילנד מתקיימים יחסים דיפלומטיים רשמיים. על פי משרד החוץ של שווייץ, היחסים הדיפלומטיים הרשמיים שבין הקונפדרציה השווייצרית לבין ממלכת תאילנד הם יחסים דיפלומטיים חמים, גם ברמה הפוליטית וגם ברמה האזרחית.

הקשרים המתועדים הראשונים שבין שווייץ לתאילנד התרחשו במהלך המאה השבע עשרה לספירה. לאחר חקר ממלכת סיאם, מיסיונרים שווייצרים פרסמו את כתביהם על המסעות. במהלך המאה התשע עשרה, חברות טקסטיל שווייצריות חיפשו הזדמנויות מסחריות חדשות בדרום מזרח אסיה ומצאו אותן בתאילנד.

בשנת 1897, לאחר הביקור הראשון אל שווייץ של מלך תאילנד, שתי המדינות חתרו למגעים בנוגע לחתימה על אמנה של חברות ושל סחר. האמנה לא נחתמה עד שנת 1931. שווייץ פתחה קונסוליית כבוד בבנגקוק בשנת 1932 (וכך כוננה באופן רשמי עם תאילנד יחסים) אשר מעמדה שודרג למעמד שגרירות בשנת 1949.

שתי המדינות חגגו את יום השנה השמונים לכינון היחסים הדיפלומטיים ביניהן בשנת 2012.

## יחסים כלכליים
מוצרים שווייצריים הם בעלי ערך בתאילנד, שעונים שווייצריים מהווים כלים מרכזיים בתעשייה במדינה. מגזר התיירות גם הוא מגזר חזק ביחסים הכלכליים שבין תאילנד לבין שווייץ כאשר ב-2016 ביקרו 118,000 אלף תיירים תאילנדים בשווייץ ו-208,967 תיירים שווייצרים בתאילנד.

## שווייצרים בתאילנד
בתאילנד אחת הקהילות השווייצריות הגדולות ביותר באסיה, והגדולה ביותר באזור דרום מזרח אסיה. הקהילה השווייצרית בתאילנד מנתה בתחילת שנת 2018, על פי הלשכה השווייצרית המרכזית לסטטיסטיקה, תשעת אלפים חמש מאות שישים ושמונה אזרחים שווייצרים. מלבד הקהילה השווייצרית, ישנה נוכחות תמידית של תיירים שווייצרים במקום.

## נציגויות דיפלומטיות
* שווייץ מיוצגת בתאילנד בדרג השגרירות באמצעות שגרירות רשמית שהיא מחזיקה בבנגקוק, בירת המדינה. שווייץ מיוצגת בתאילנד גם בדרג הקונסולרי באמצעות שתי קונסוליות רשמיות שהיא מחזיקה בצ'יאנג מאי, ובפוקט.
* תאילנד מיוצגת בשווייץ בדרג השגרירות באמצעות שגרירות רשמית שהיא מחזיקה בברן, בירת המדינה. תאילנד מיוצגת בשווייץ גם בדרג הקונסלרי באמצעות שלוש קונסוליות רשמיות שהיא מחזיקה בבזל, ז'נבה, וציריך.

## קישורים חיצוניים

* Bilateral relations, אתר משרד החוץ של שווייץ

## הערות שוליים

קטגוריה:ערכים ללא קטגוריות פיזיות - יחסי חוץ
הקטור סקארונה

**הקטור סקארונה** (בספרדית: **Héctor Pedro Scarone Beretta**; 26 בנובמבר 1898 במונטווידאו, שבאורוגוואי - 4 באפריל 1967 מונטווידאו) היה כדורגלן אורוגוואי, ששיחק בעמדת הקשר התקפי ונחשב לאחד השחקנים הטובים ביותר בזמנו.

## ביוגרפיה

סקארונה נולד ב-26 בנובמבר 1898 במונטווידאו, שבאורוגוואי. אחיו, קרלוס סקארונה, היה גם כן כדורגלן ששיתף עמו פעולה במדים הלאומיים. הוא שיחק את רוב הקריירה שלו בקבוצה האורוגוואית נסיונל, וזכה עימה ב-8 אליפויות. בסך הכל כבש 301 שערים ב-369 הופעות עבור המועדון. סקארונה שיחק גם מחוץ ליבשת דרום אמריקה ושיחק בברצלונה הספרדית ובאינטר ופלרמו האיטלקיות.

סקארונה שיחק בנבחרת אורוגוואי בין השנים 1923–1932 ובהן זכה 4 פעמים בקופה אמריקה בשנים 1917, 1923, 1924 ו-1926 ובשתי מדליות זהב אולימפיות בשנים 1924 ו-1928. בקופה אמריקה 1917, בגיל 19 בלבד, כבש את שער הניצחון נגד ארגנטינה במשחק שהכריע מי תהיה זוכת הטורניר והעניק לאורוגוואי את הגביע. בקופה אמריקה 1927 סיימה אורוגוואי במקום השני וסקארונה זכה בנעל הזהב של הטורניר ביחד עם עוד 4 שחקנים. במונדיאל 1930, המונדיאל הראשון בהיסטוריה שנערך באורוגוואי, סקארונה היה חלק מנבחרת אורוגוואי שזכתה בטורניר, לאחר ניצחון 2–4 על ארגנטינה בגמר. בשנת 1932 סיים את הקריירה הלאומית שלו כשכבש 31 שערים ב-51 הופעות והיה מלך השערים של הנבחרת בכל הזמנים עד שנת 2011, אז נשבר שיאו.

לאחר שפרש מקריירת משחק, היה סקארונה למאמן. הוא היה המאמן השני של מיונאריוס ואימן גם את ריאל מדריד ואת נסיונל, קבוצה בה שיחק את רוב קריירת המשחק שלו.

## תארים

;נסיונל
*אליפות אורוגוואי (8): 1916, 1917, 1919, 1920, 1922, 1923, 1924, 1934
;נבחרת אורוגוואי
*קופה אמריקה (4): 1917, 1923, 1924, 1926
*מדליית זהב אולימפית (2): 1924, 1928
*מונדיאל: 1930
;אישיים
*נבחרת הטורניר של המונדיאל: 1930
*השחקן המצטיין של הקופה אמריקה: 1917
*מלך השערים של הקופה אמריקה: 1927

## קישורים חיצוניים

קטגוריה:כדורגלנים אורוגוואים
קטגוריה:קשרי כדורגל אורוגוואים
קטגוריה:מונטווידאו: כדורגלנים
קטגוריה:כדורגלני נסיונל
קטגוריה:כדורגלני ברצלונה
קטגוריה:כדורגלני פלרמו
קטגוריה:כדורגלני אינטר מילאנו
קטגוריה:כדורגלני נבחרת אורוגוואי
קטגוריה:משתתפי אולימפיאדת פריז (1924)
קטגוריה:משתתפי אולימפיאדת אמסטרדם (1928)
קטגוריה:כדורגלני מונדיאל 1930
קטגוריה:מאמני ריאל מדריד
קטגוריה:מאמני נסיונל
קטגוריה:מאמני נבחרת אורוגוואי בכדורגל
קטגוריה:אורוגוואים שנולדו ב-1898
קטגוריה:נפטרים ב-1967
יחסי בנגלדש–שווייץ

**יחסי בנגלדש–שווייץ** הם היחסים הדיפלומטיים הרשמיים שבין **[[בנגלדש|הרפובליקה העממית של בנגלדש]]** לבין **[[שווייץ|הקונפדרציה השווייצרית]]**.

## היסטוריה
בין הרפובליקה העממית של בנגלדש לבין הקונפדרציה השווייצרית מתקיימים יחסים דיפלומטיים מלאים. על פי משרד החוץ של שווייץ, היחסים הדיפלומטיים הרשמיים שבין הרפובליקה העממית של בנגלדש לבין הקונפדרציה השווייצרית הם יחסים דיפלומטיים חמים עקב היותה של בנגלדש מועדפת לשיתוף פעולה למען האצת התפתחות המדינה.

בנגלדש קיבלה לראשונה את עצמאותה מפקיסטן בשנת 1971 וכוננה את יחסיה הדיפלומטיים עם שווייץ בשנת 1972. היחסים הדיפלומטיים בין שתי המדינות מתמקדים בעיקר בנושא האצת הפיתוח של בנגלדש. בשנת 1976, נחתם הסכם בין שווייץ לבין בנגלדש בנושא שיתוף פעולה טכנולוגי ובשנת 1981 נפתח משרד שיתוף פעולה ייצוגי שווייצרי בבירת בנגלדש, דאקה. עד אז, שווייץ האמינה את שגרירותה שבניו דלהי, בירת הודו הסמוכה, על בנגלדש.

## יחסים כלכליים
הקשרים הכלכליים בין בנגלדש לשווייץ נהפכו לאינטנסיביים באמצע שנות התשעים של המאה העשרים. מספר הסכמים כלכליים נחתמו בין שתי המדינות. ההתפתחות המהירה של ענפי הטקסטיל והכימיקלים בבנגלדש הפכו את המדינה לאטרקטיבית יותר עבור משקיעים שווייצרים.

## נציגויות דיפלומטיות
* בנגלדש אינה מיוצגת בשווייץ בדרג השגרירות. בנגלדש מיוצגת בשווייץ בדרג הקונסולרי באמצעות קונסוליה רשמית שהיא מחזיקה בז'נבה.
* שווייץ מיוצגת בבנגלדש בדרג השגרירות באמצעות שגרירות רשמית שהיא מחזיקה בדאקה, בירת המדינה.

## קישורים חיצוניים

* Bilateral relations Switzerland–Bangladesh, אתר משרד החוץ של שווייץ

## הערות שוליים

קטגוריה:ערכים ללא קטגוריות פיזיות - יחסי חוץ
אוטו פאר

**אוטו פאהר** (בגרמנית: **Otto Fahr**; 19 באוגוסט 1892 – 28 בפברואר 1969) היה שחיין  גרמני, סגן אלוף אולימפי (סטוקהולם 1912) במשחה ל-100 מטר גב.

## ביוגרפיה
הוא נולד וגדל בשטוטגרט.

### שיאן עולם
בתחרות שנערכה במגדבורג, גרמניה ב-3 באפריל 1912 קבע במשחה ל-200 מטר גב שיא עולם חדש של 2:48.4 דקות. שיפור לשיא של הרמן פנץ  מגרמניה (2:50.6 דקות). שיאו זה החזיק מעמד 14 שנים ונשבר על ידי ולטר לופר מארצות הברית (2:47.1 דקות). שלושה שבועות לאחר מכן, בתחרות נוספת שנערכה במגדבורג, ב-29 באפריל קבע במשחה ל-100 מטר גב שיא עולם חדש של 1:15.6 דקות, שיפור לשיא בן שלושה שבועות של אוסקר שילה מגרמניה (1:18.4 דקות). שיאו זה החזיק מעמד 8 שנים ונשבר על ידי וורן קילואה מארצות הברית (1:14.8 דקות).

### סגן אלוף אולימפי
באולימפיאדת סטוקהולם 1912 שנערכה ביולי זכה במדליית כסף במשחה ל-100 מטר גב בתוצאה של 1:22.4 דקות, אחרי, הארי הבנר מארצות הברית (1:21.2 דקות) ולפני פאול קלנר חברו לנבחרת (1:24.0 דקות).

פהר למד הנדסת מכונות באוניברסיטת שטוטגרט. הוא שרת כלוטננט במלחמת העולם הראשונה וסיים את לימודיו ב-1919 ולאחר מכן קיבל את הדוקטורט שלו. הוא היה חבר ב ומנהיג הכלכלה הצבאית אך שמר על קשר עם קרל פרידריך גרדלר במהלך מלחמת העולם השנייה. ב-1945, היה אחד היזמים של שטוטגרט שפעלו כדי להבטיח שהנאצים לא יהרסו את כל החברות באזור שטוטגרט. בשנת 1948, בהליכי ועדת הבוררות, סווג כלא מואשם בגלל התנגדות אקטיבית.

## ראו גם

*התפתחות שיא העולם במשחה ל-100 מטר גב
*התפתחות שיא העולם במשחה ל-200 מטר גב

## קישורים חיצוניים

קטגוריה:שחיינים באולימפיאדת סטוקהולם (1912)
קטגוריה:שחיינים אולימפיים גרמנים
קטגוריה:גרמנים שנולדו ב-1892
קטגוריה:גרמנים שנפטרו ב-1969
יחסי פקיסטן–שווייץ

**יחסי פקיסטן–שווייץ** הם היחסים הדיפלומטיים הרשמיים שבין **[[פקיסטן|הרפובליקה האסלאמית של פקיסטן]]** לבין **[[שווייץ|הקונפדרציה השווייצרית]]**.

## היסטוריה
בין הרפובליקה האסלאמית של פקיסטן לבין הקונפדרציה השווייצרית מתקיימים יחסים דיפלומטיים רשמיים. על פי משרד החוץ השווייצרית, היחסים הדיפלומטיים הרשמיים שבין הרפובליקה האסלאמית של פקיסטן לבין הקונפדרציה השווייצרית הם יחסים דיפלומטיים חמים וידידותיים.

שווייץ הכירה בעצמאותה של פקיסטן כאשר היא הוכרזה לראשונה, בשנת 1947. היחסים הדיפלומטיים הרשמיים שבין שתי המדינות כוננו לראשונה בשנת 1949. בשנת 1966 שתי המדינות חתמו על הסכם שיתוף פעולה טכנולוגי עם פקיסטן, ולאחריו הסכם של סיוע לאחר אסון בשנת 1975. פקיסטן הפכה למדינה מועדפת של שווייץ להאצת הפיתוח בשנת 1977 והסוכנות השווייצרית לשיתוף פעולה ולפיתוח פתחה משרד שיתוף פעולה באסלאמבאד בשנת 1977.

במהלך הסכסוך של הודו ופקיסטן על בנגלדש (1971-1976) שווייץ ייצגה את האינטרסים של שני הצדדים. בשנות השבעים של המאה העשרים ובשנות השמונים של המאה העשרים הקונפדרציה השווייצרית חתמה על מספר הסכמים עם פקיסטן.

בספטמבר 2017 הארגון לשחרור בלוצ'יסטן פרסם כרזות רבות בעיר ז'נבה שבשווייץ. השגריר השווייצרי זומן לשיחת נזיפה עקב כך והדבר עורר מחאות בכל רחבי פקיסטן. השגריר הפקיסטני לארגון האומות המאוחדות טען במכתב רשמי שמסר כי "לא ייתכן שאדמה שווייצרית תשמש לטרוריסטים הפועלים נגד 200 מיליון תושבים, והדבר מעורר בו דאגה".

## יחסים כלכליים
ממוזער|200px|רחוב עבדוס סלאם, ז'נבה
שווייץ סוחרת עם פקיסטן באופן מסורתי, והיא מהווה אחת מהמשקיעות הישירות הגדולות ביותר של פקיסטן במשך שנים. חברות שווייצריות רבות פועלות בפקיסטן, וחלק מהן אף מייצרות את מוצריהן שם. המותגים האלה מבוססים בעיקרם בקראצ'י והם מספקים יותר מ-12,000 משרות לאנשי פקיסטן.

מדענים פקיסטנים אחדים פועלים ב-CERN ואף ישנו רחוב על שם עבדוס סלאם במקום.

## שווייצרים בפקיסטן
על פי הלשכה השווייצרית המרכזית לסטטיסטיקה, בסוף שנת 2018 התגוררו בפקיסטן שלוש מאות שישים ושלושה אזרחים שווייצרים.

## נציגויות דיפלומטיות
* שווייץ מיוצגת בפקיסטן בדרג השגרירות באמצעות שגרירות רשמית שהיא מחזיקה באסלאמבאד, בירת המדינה. שווייץ מיוצגת בפקיסטן גם בדרג הקונסולרי באמצעות קונסוליה רשמית שהיא מחזיקה בלאהור.
* פקיסטן מיוצגת בשווייץ בדרג השגרירות באמצעות שגרירות רשמית שהיא מחזיקה בברן, בירת המדינה.

## קישורים חיצוניים
* Bilateral relations Switzerland–Pakistan, אתר משרד החוץ של שווייץ

## הערות שוליים

קטגוריה:ערכים ללא קטגוריות פיזיות - יחסי חוץ
יחסי ארמניה–שווייץ

**יחסי ארמניה–שווייץ** הם היחסים הדיפלומטיים הרשמיים שבין **[[ארמניה|רפובליקת ארמניה]]** לבין **[[שווייץ|הקונפדרציה השווייצרית]]**.

## היסטוריה
בין רפובליקת ארמניה לבין הקונפדרציה השווייצרית מתקיימים יחסים דיפלומטיים רשמיים. על פי משרד החוץ השווייצרי, היחסים הדיפלומטיים הרשמיים שבין רפובליקת ארמניה לבין הקונפדרציה השווייצרית הם יחסים דיפלומטיים חמים המתבססים בעיקר על שיתוף פעולה מסחרי.

שווייץ סיפקה לארמניה סיוע בעת רעידת האדמה במקום ב־1988 כאשר היא עוד הייתה במשטר הרפובליקה הסובייטית הסוציאליסטית הארמנית תחת ברית המועצות.

שווייץ הכירה בעצמאותה של ארמניה מברית המועצות ב־23 בדצמבר 1991. שתי המדינות כוננו את יחסיהן הדיפלומטיים כחמישה חודשים לאחר מכן, ב־30 באפריל 1992. השגריר הארמני לארגונים בינלאומיים היה אמון על שווייץ בשנת 2012. שווייץ פתחה שגרירות בירוואן בשנת 2011, לפני כן הייתה שווייץ מיוצגת באמצעות שגרירותה בטביליסי שבגאורגיה הסמוכה.

שווייץ הכירה ברצח העם הארמני בשנת 2003. בין 4,000 ל־6,000 בעלי מוצא ארמנים מתגוררים בשווייץ ומחזיקים באזרחות שווייצרית.

## יחסים כלכליים
היחסים הכלכליים שבין שווייץ לארמניה הם יחסים מפותחים ואף ממשיכים להתפתח ולגדול. שווייץ היא היבואנית השלישית בגודלה של מוצרים ארמנים (אחרי רוסיה ובולגריה) והיצואנית הרביעית בגודלה לארמניה (אחרי רוסיה, גאורגיה ואיחוד האמירויות הערביות). שווייץ מייצאת לארמניה בעיקר מוצרי פרמצבטיקה ומכונות ומייבאת בעיקר חומרים לתעשיית הכנת השעונים וטקסטיל. מתכות גם הן מהוות חלק חשוב בערך של הסחר בשני הכיוונים.

## שווייצרים בארמניה
על פי הלשכה השווייצרית המרכזית לסטטיסטיקה, בסוף שנת 2017 התגוררו בארמניה שלושים ושלושה אזרחים שווייצרים.

## נציגויות דיפלומטיות
* שווייץ מיוצגת בארמניה בדרג השגרירות באמצעות שגרירות רשמית שהיא מחזיקה בירוואן, בירת המדינה.
* ארמניה אינה מיוצגת בשווייץ בדרג השגרירות. ארמניה מיוצגת בשווייץ בדרג הקונסולרי באמצעות קונסוליה רשמית שהיא מחזיקה בז'נבה.


File:Embassy of Switzerland, Yerevan.png|חזות מבנה השגרירות השווייצרית בירוואן, בירת ארמניה.


## קישורים חיצוניים

* Bilateral relations Switzerland–Armenia, אתר משרד החוץ של שווייץ

## הערות שוליים

קטגוריה:ערכים ללא קטגוריות פיזיות - יחסי חוץ
Control: The Remixes

**Control: The Remixes** (בעברית: **שליטה: הרמיקסים**) הוא אלבום הרמיקסים הראשון של הזמרת-יוצרת האמריקאית, ג'נט ג'קסון, אשר יצא לאור ב-26 בינואר 1987, על ידי חברת התקליטים A&M רקורדס באירופה ויפן בלבד.

עם יציאתו נכנס אלבום הרמיקסים אל המקום ה-20 במצעד האלבומים הבריטי.

## רקע
אלבום הרמיקסים מכיל רמיקסים לשירים מאלבומה השלישי Control, בעקובת הצלחת האלבום. רוב הרמיקסים באלבום היו גם זמינים כבי-סייד ביחד עם השיר המקורי שלהם. לאלבום יצאו כמה גרסאות: הגרסה האירופית אשר הכילה 8 רמיקסים, הגרסה הבריטית אשר גם הכילה 8 רמיקסים אך בחלקם היו שונים מהרמיקסים של הגרסה האירופאית, הגרסה היפנית שהכילה 9 רמיקסים שגם הם היו בחלקם שונים מהרמיקסים מהגרסאות האחרות.

בשנת 2019, יצאה גרסה מחודשת לאלבום עם רמיקסים נוספים. אלבום הרמיקסים יצא בפורמט של תקליט ותקליטור, ומאוחר יותר יצא לכל הפלטפורמות הדיגיטליות גם כן.

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי ג'נט ג'קסון
קטגוריה:אלבומי רמיקס באנגלית
קטגוריה:אלבומים שהופקו על ידי ג'ימי ג'אם וטרי לואיס
קטגוריה:אלבומי חברת A&M רקורדס
Janet Remixed

**Janet Remixed** (מעוצב: **janet. Remixed**) הוא אלבום הרמיקסים השני של הזמרת-יוצרת האמריקאית, ג'נט ג'קסון, אשר יצא לאור על ידי חברת התקליטים ויריג'ין רקורדס ב-13 במרץ 1995. אלבום רמיקסים זה יוצא שמונה שנים לאחר צאת אלבום הרמיקסים הראשון של ג'קסון, .

עם יציאתו נכנס אלבום הרמיקסים אל המקום ה-15 במצעד האלבומים הבריטי.

## רקע
אלבום הרמיקסים יצא על גבי תקליטור רגיל שלווה עם שני סינגלי בי-סייד המכיל שני שירים חדשים: "And On and On" כאשר האיי-סייד שלו היה השיר "Any Time, Any Place" והשיר "s'70 Love Groove" אשר הבי-סייד שלו לווה ברמיקסים מהאלבום.

בנוסף לגרסה הרגילה של האלבום שיצאה על גבי תקליטור, לאלבום יצאה גרסת תקליט וגרסת קלטת שמע מיוחדת שכלל ביחד עם האלבום שיר בשם "One More Chance" כאשר האיי-סייד שלו הוא השיר "If". בדומה לאלבום הרמיקסים הקודם שלה, גם אלבום זה לא הופץ בארצות הברית.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי ג'נט ג'קסון
קטגוריה:אלבומי רמיקס באנגלית
קטגוריה:אלבומים שהופקו על ידי ג'ימי ג'אם וטרי לואיס
קרחון צ'ומרנה

**קרחון צ'ומרנה** (באנגלית: **Chumerna Glacier**; בבולגרית: **едник Чумерна**) הוא קרחון בחצי האי אלבנה, באי בראבנט בארכיפלג פאלמר, שבאנטארקטיקה.  

אורכו של הקרחון 2.2 קילומטרים, ורוחבו 1.9 קילומטרים. 

הקרחון מנקז את המדרונות הצפוניים של רכס סטאוורצי שבחצי האי אלבנה, וזורם לכיוון צפון-מזרח עד שנשפך אל התעלה שבין האי בראבנט והאי לייז', מזרחית לפסגת היילס.

## היסטוריה
### מיפוי הקרחון

הקרחון מופה לראשונה על ידי סוקרים בריטיים בשנת 1980.

### מקור השם

הקרחון נקרא על שם פסגת צ'ומרנה במזרח הרי הבלקן, שבבולגריה. השם אומץ רשמית ב-3 ביוני 2019. 
[מרכז|ממוזער|700x500 פיקסלים|ה[בראבנט (אי, אנטארקטיקה)|אי בראבאנט, מבט מכיוון צפון מזרח לעבר האי. מימין ניתן לראות את האי אונוור, וברקע את חצי האי האנטארקטי; את הרי סולוואי, ניתן לראות משמאל, בצד הרחוק של האי.]]

## לקריאה נוספת

* הגאזט האנטארקטי הבולגרי 

## קישורים חיצוניים

* קרחון צ'ומרנה באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור הקרחון, תוך סימון אתרים נוספים באזור באתר copernix

## הערות שוליים

קטגוריה:בולגריה באנטארקטיקה
צ'ומרנה
יהדות מונגוליה

ממוזער|250px|דגל מונגוליה
**מונגוליה** היא בין הארצות הבודדות שבהן לא התיישבו יהודים לאורך ההיסטוריה, פרט לקהילה יהודית קטנה, שישבה בה משך זמן קצר מאוד; זאת כיוון שרוב הקהילות היהודיות היו עירוניות ופרנסתן ממסחר ושירותים, ורוב אוכלוסיית מונגוליה הייתה נוודית ועד המאה ה-18 לא היו בה יישובים עירוניים.

## היסטוריה
לקראת סוף המאה ה-18 הפך המנזר הגדול במונגוליה, גַאנדַאנטֶגצִ'ינלֶן, ליישוב קבע, ולאורך המאה ה-19 והמאה ה-20 התגבשה ההתיישבות סביבו ליישוב הגדול במונגוליה - הוא בירתה כיום. עיר מתהווה זו, שנקראה תחילה אִיח-חוּרֵי ("המקדש הגדול") ולאחר מלחמת העצמאות של מונגוליה, ועליית הקומוניזם בה, קיבלה את השם הנוכחי, אולן בטור ("גיבורים אדומים"), החלה למשוך סוחרים רבים מסין ומרוסיה, בנוסף לדיפלומטים וספקי שירותים נוספים.

בסוף המאה ה-19 התפתח המסחר בין רוסיה, דרך הערים הרוסיות שקמו בסיביר, ובין מונגוליה וסין, והביא להתיישבותן של מספר משפחות יהודיות באִיח-חוּרֵי ובגבול רוסיה-מונגוליה. בשנות ה-20, לאחר המהפכה הרוסית, היגרו למונגוליה יהודים נוספים שברחו ממוראות המלחמה ומחשש מרדיפות על רקע דתי ולאומי.

בשנת 1921, עם דחיקת הכוחות המתנגדים לקומוניזם מזרחה ופלישתם אל מונגוליה לאחר שהובסו במרכז-אסיה, נמחתה הקהילה היהודית. מפקד הכוחות הרוסיים האנטי-בולשביקיים, אציל רוסי ממוצא גרמני בשם רומן פון אונגרן-שטרנברג, שבתפישת עולמו האנטישמית היו היהודים תומכי הקומוניזם ואויבי המונרכיה הרוסית שאותה ביקש להשיב, הורה על הוצאתם להורג של כל היהודים במונגוליה.

לאורך התקופה בה מונגוליה הייתה חלק מגוש המדינות הקומוניסטיות ("הגוש המזרחי"), התיישבו בה לתקופות קצובות אזרחים רבים ממדינות אלה, ובהם יהודים. עם זאת, לא הוקמה בה קהילה יהודית של ממש, בין היתר כיוון שבכל המדינות הנמנות עם הגוש הסובייטי, ומונגוליה ביניהן, הפולחן הדתי נאסר. עם התמוטטות הגוש הסובייטי, שבו רוב היהודים ממונגוליה לארצות מוצאם, כמו רוב הזרים האחרים שהתיישבו בה.

חסרות תעודות אודות הקהילה היהודית במונגוליה לאורך השנים, ולכן הידוע אודותיה מועט ואף מוטל בספק - אין הערכות ברורות באשר לגודלה ודבר כמעט אינו ידוע אודות מוסדותיה, אם היו כאלה. עם זאת, בשיאה, מנתה הקהילה כ-600 נפשות.

נכון לראשית המאה ה-21, במונגוליה אין קהילה יהודית, אך בבירתה מתגוררים אזרחים זרים, בהם ישראלים בודדים, וייתכן שאף יהודים אזרחי ארצות אחרות.

בשנת 2013 ייצג אָנְגַרַג סָנְדַג, טניסאי יהודי, את מונגוליה במכביה ה-19, זאת הייתה ההופעה הראשונה של מונגוליה במשחקי המכביה.

## הערות שוליים

קטגוריה:מונגוליה
מונגוליה
מונגוליה
מסטרוסריה

ה**מסטרוסריה** (בפינית: **Mestaruussarja**; סדרת האליפות) הייתה הליגה הבכירה של הכדורגל הפיני בשנים 1930–1989 ושימשה כליגת כדורגל חובבנית וחצי-מקצוענית. היא הוחלפה על ידי Veikkausliiga בשנת 1990, שהפכה לליגת הכדורגל המקצוענית הבכירה בפינלנד.

בשנת 1930 נעשה שימוש בפורמט הליגה לראשונה כדי להכריע מי זוכה באליפות פינלנד בכדורגל. לפני כן מ-1908 עד 1929 טורניר האליפות נערך בשיטת תחרות גביע. הליגה נשלטה על ידי מועדונים מהלסינקי, טורקו וויבורג. האלופה הראשונה הייתה HIFK מהלסינקי. בשנת 1935 ארבעת המועדונים הטובים ביותר היו מהלסינקי ובשנת 1934 וב-1936 שלושת המועדונים המובילים הגיעו גם הם מהלסינקי הבירה. בשנים 1908 עד 1940 בתואר האליפות זכו קבוצות מחוץ להלסינקי רק שש פעמים בלבד. קואופיו הייתה העיר היבשתית הראשונה שנכנסה לליגה ב-1938. במהלך שנות מלחמת העולם השנייה הליגה לעיתים נקטעה, ננטשה או הוחלטה במסגרת תחרות גביע במקום זאת. בשנות הארבעים השתתפו גם מועדוני פועלים הסוציאליסטיים.

העונה האחרונה הייתה בשנת 1989 כאשר קוסיסי (Kuusysi) הוכתרה כאלופה האחרונה. הליגה החדשה שהחליפה אותה נקראה תחילה *SM-liiga* ובהמשך קיבלה את השם Veikkausliiga.

ב-1930, הליגה כללה 8 מועדונים עם הקמתה. בהמשך הורחבה לעשרה ובעת הפירוק בליגה היו 12 מועדונים. הפופולריות של הליגה הגיעה לשיא בשנות השישים. בעשרה משחקים של HJK בין 1964 ל-1969 היו יותר מ-10,000 צופים. הנוכחות הגבוהה ביותר הייתה 17,293 במשחק בין HJK להאקה בשנת 1965. הנוכחות הגבוהה ביותר בממוצע עמדה על 3,071 בשנת 1967, נתון שעדיין לא הגיעה אליו Vekakausliiga המודרנית.

## אלופות הליגה
### אלופות גביע האליפות הפיני (1908–1929)

### אלופות המסטרוסריה (1930–1989)
* קבוצה המסומנת ב**כתב מודגש** זכתה בגביע הפיני באותה העונה והשלימה דאבל מקומי.

## טבלת אליפויות לפי קבוצות (מ-1908 ועד 1989)

## קישורים חיצוניים
* פינלנד – רשימת משחקי הליגה הראשונה באתר RSSSF 

## הערות שוליים

קטגוריה:פינלנד: כדורגל
Lady of the Night

***Lady of the Night*** (בעברית: **הגברת של הלילה**) הוא אלבום הבכורה של הזמרת האמריקאית דונה סאמר. האלבום יצא לאור ב-26 בפברואר 1974, על ידי חברות התקליטים גרובי רקורדס, קזבלנקה רקורדס ואפיק רקורדס. מתוך האלבום יצאו שלושת הסינגלים: "", "" ו-"Little Miss Fit".

בסמוך להוצאת האלבום, הוציאה סאמר גם את אלבומה השני,  (1975).

## רקע והפקה
האלבום כולו הופק על ידי פיט בלוט. בינואר 1974, הוציאה סאמר את השיר "" כסינגל הראשון מתוך האלבום. השיר זכה להצלחה נאה כאשר כבש את מצעד שירי הפופ של בלגיה, תוך שהגיע אל המקום השני במצעד הרשמי של הולנד.

כל שירי האלבום נכתבו על ידי ג'ורג'ו מורודר ופיט בלוט, פרט לשירים: "", "" ו-"" אותם כתב בלוט לבדו.

## רשימת רצועות

## קישורים חיצוניים

## הערות שוליים

קטגוריה:אלבומי בכורה מ-1974
קטגוריה:אלבומי דונה סאמר
קטגוריה:אלבומים באנגלית
קטגוריה:אלבומים שהופקו על ידי פיט בלוט
קטגוריה:אלבומי חברת אפיק רקורדס
לוקסו ג'וניור (סרט קצר)

**לוקסו ג'וניור** (באנגלית: **.Luxo Jr**) הוא סרט האנימציה הראשון שנוצר על ידי חברת פיקסאר. ב-17 באוגוסט 1986  הסרט הוקרן לראשונה בכנס SIGGRAPH בדאלאס, טקסס. בשנת 1999 הסרט חודש (הופק מחדש) והופץ בבתי הקולנוע יחד עם הקרנת הסרט "צעצוע של סיפור 2".

בסרט הקצר מוצגת מנורה המשמשת כסמלה הידוע של חברת "פיקסאר" ומהווה את ה"**I**" ב-P**I**XAR.

## תקציר העלילה
בחדר חשוך, מנורת שולחן גדולה ומוארת בעלת זרוע מאוזנת בשם לוקסו רואה כדור צהוב קטן עם פס כחול וכוכב אדום מתגלגל אליו. הוא מביט בכדור בסקרנות ודוחף אותו משם, אך הכדור חוזר אליו. הוא דוחף אותו שוב. והכדור חוזר אליו, אבל הפעם, הוא מתגלגל על פניו. מנורת שולחן קטנה יותר, בשם לוקסו ג'וניור, מדלג וממשיך לשחק עם הכדור. אז לוקסו ג'וניור מאזן את עצמו מעל הכדור, אך קופץ חזק מדי וגורם לכדור להתפוצץ. לוקסו ג'וניור מעיף את הכדור על צדו ומביט אל לוקסו, שמפנה בעדינות את בנו. אז לוקסו ג'וניור מדלג מחוץ למסך ונראה מאוחר יותר משחק עם כדור חוף. לוקסו מביט במצלמה ואז מנענע את ראשו במבוכה.

## הפקה
הסרט נכתב, בוים והופק על ידי ג'ון לאסיטר. מפיק נוסף לסרט היה ויליאם ריבס. הפסקול של הסרט הופק על ידי בריאן בנט וצ'יק קוריאה.

## קישורים חיצוניים

* 

קטגוריה:סרטים קצרים של פיקסאר
קטגוריה:סרטים בשימור ספריית הקונגרס
קטגוריה:סרטי הנפשה אמריקאיים
סדנאות האמנים בתל אביב

**סדנאות האמנים בתל אביב** הוא מבנה סדנאות המוקצות לאמנים תושבי תל אביב-יפו בעלות מסובסדת. לצד חללי הסדנאות פועלת במבנה גלריה המציגה תערוכות מתחלפות.

## היסטוריה
סדנאות האמנים הוקמו בשנת 1989 במבנה ששכן ברחוב אליפלט 18, בפאתי שכונת פלורנטין. היה זה מבנה בית ספר שעבר הסבה לשמש כחללי סטודיו ל-16 אמנים שונים. בשנת 1991 הוקמה עמותה, המנהלת את הסדנאות ומפעילה במתחם גלריה. בשנת 2012 הוסב המבנה בחזרה לבית-ספר, ועיריית תל אביב-יפו הקצתה לסדנאות מבנה ברחוב קלישר מס' 5. מבנה זה שימש בעבר את "בית הספר הגבוה לציור ע"ש מרגולשינסקי", הידוע כ"בית הספר לאמנות קלישר". בשנת 2019 עברו הסדנאות למבנה חדש ברחוב התבור.

## קישורים חיצוניים

*
* 

קטגוריה:תל אביב-יפו: גלריות לאמנות
יחסי יפן–שווייץ

**יחסי יפן–שווייץ** הם היחסים הדיפלומטיים הרשמיים שבין **[[יפן]]** לבין **[[שווייץ|הקונפדרציה השווייצרית]]**.

## היסטוריה
בין יפן לבין הקונפדרציה השווייצרית מתקיימים יחסים דיפלומטיים מלאים. על פי משרד החוץ השווייצרי, היחסים הדיפלומטיים שבין יפן לבין הקונפדרציה השווייצרים הם יחסים דיפלומטיים חשובים לשווייץ מכיוון שיפן מהווה שותפה חשובה למדינה בתחומים רבים. החל מכלכלה ועד לפוליטיקה ולשיתוף פעולה בארגונים מולטילטרליים שונים.

שווייץ הייתה אחת המדינות הראשונות באירופה להביע התעניינות ביפן. המשלחת הכלכלית הראשונה השווייצרית אשר הובלה על ידי איימה הומבר, הגיעה ליפן בשנת 1863. הביקור הוביל לחתימה על אמנת סחר וידידות בין שווייץ לבין יפן, שהיא דה פקטו מסמך הכינון היחסים הדיפלומטיים בין שתי המדינות, בשנת 1864.

שווייץ פתחה נציגות בטוקיו בשנת 1906. במהלך מלחמת העולם השנייה שווייץ ייצגה את האינטרסים היפניים במדינות רבות בהן האויבות המרות של יפן; ארצות הברית והממלכה המאוחדת. לאחר עצירה של היחסים הדיפלומטיים בין שתי המדינות בין השנים 1945 עד 1952, היחסים בין שתי המדינות כוננו בשנית. בשנת 1957 השגרירות השווייצרית בטוקיו נפתחה מחדש.

## יחסים כלכליים
הסכם סחר חופשי ושותפות כלכלית נחתם בין שווייץ לבין יפן, והוא נכנס לתוקפו ב-1 בספטמבר 2009. הסכם זה היה הסכם הסחר החופשי הראשון שנחתם על ידי יפן עם מדינה אירופאית כלשהי.

שתי המדינות מקדמות דיאלוג כלכלי ביניהן על מנת לתאם את המדיניות הפיננסית של שתיהן. תיירות היא גם תחום חשוב ביחסים שבין יפן לשווייץ. מרכז הסחר השווייצרי בטוקיו הוא האחראי על קידום הסחר השווייצרי עם יפן.

## שווייצרים ביפן
על פי הלשכה השווייצרית המרכזית לסטטיסטיקה, בסוף שנת 2018 התגוררו ביפן אלף שש מאות שמונים ושבעה אזרחים שווייצרים.

## נציגויות דיפלומטיות
* שווייץ מיוצגת ביפן בדרג השגרירות באמצעות שגרירות רשמית שהיא מחזיקה בטוקיו, בירת המדינה. שווייץ מיוצגת ביפן גם בדרג הקונסולרי באמצעות קונסוליה רשמית שהיא מחזיקה באוסקה.
* יפן מיוצגת בשווייץ בדרג השגרירות באמצעות שגרירות רשמית שהיא מחזיקה בברן, בירת המדינה. יפן מיוצגת בשווייץ גם בדרג הקונסולרי באמצעות שתי קונסוליות רשמיות שהיא מחזיקה בז'נבה, ובציריך.

## קישורים חיצוניים

* Bilateral relations Switzerland–Japan, אתר משרד החוץ של שווייץ

## הערות שוליים

קטגוריה:ערכים ללא קטגוריות פיזיות - יחסי חוץ
Love to Love You Baby

***Love to Love You Baby*** (בעברית: **אוהבת לאהוב אותך מותק**) הוא אלבום האולפן השני של הזמרת האמריקאית דונה סאמר. האלבום יצא לאור ב-27 באוגוסט 1975, על ידי חברות התקליטים קזבלנקה רקורדס ואואזיס רקורדס. מתוך האלבום יצא הסינגל "".

האלבום הגיע למקום ה-11 במצעד הבילבורד 200.

## רקע והפקה
האלבום כולו הופק על ידי פיט בלוט, בדומה לאלבום הבכורה של סאמר,  (1974). בנובמבר 1975, הוציאה סאמר את השיר "" כסינגל הראשון מתוך האלבום וכשיר הנושא מתוכו. השיר זכה להצלחה רבה והגיע למקום השני במצעד הבילבורד הוט 100.

איגוד תעשיית ההקלטות האמריקאי (RIAA) העניק לאלבום את תואר הפלטינה על מכירות של למעלה ממיליון עותקים במדינה.

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי דונה סאמר
קטגוריה:אלבומים באנגלית
קטגוריה:אלבומים שהופקו על ידי ג'ורג'ו מורודר
קטגוריה:אלבומים שהופקו על ידי פיט בלוט
Janet (וידאו)

**Janet** (מעוצב: ****) הוא אלבום הווידאו החמישי של הזמרת-יוצרת האמריקאית ג'נט ג'קסון. אלבום הווידאו יצא לאור ב-15 בנובמבר 1994 על ידי חברת התקליטים וירג'ין רקורדס. אלבום הווידאו נתמך על גבי אלבומה החמישי של ג'קסון, Janet.

בארצות הברית קיבל אלבום הווידאו את מעמד הזהב על מכירות של למעלה מ-50,000 עותקים.

## רקע והצלחה
אלבום זה היה אלבום הווידאו החמישי של ג'נט וגם האלבום הראשון שלה שהופץ על ידי חברת התקליטים וירג'ין רקורדס. אלבום הווידאו מכיל קליפים מתוך אלבום האולפן של ג'קסון בעל אותו השם וגרסאות נוספות לקליפים אלה בנוסף לקטעי מאחורי הקלעים וראיונות.

בנוסף לכך, אלבום הווידאו הופץ בארצות הברית בלבד, שם הגיע למעמד זהב עם מכירות של 50 אלף עותקים. ב-4 בדצמבר 2001, הופץ אלבום הווידאו גם בבריטניה אך לא זכה לאותה ההצלחה לה זכה בארצות הברית.

## נתוני מכירות

## היסטורית יציאות לאור

## קישורים חיצוניים

## הערות שוליים

קטגוריה:אלבומי וידאו מ-1994
קטגוריה:אלבומי ג'נט ג'קסון
קטגוריה:אלבומי אוסף וידאו קליפים
קטגוריה:אלבומי וידאו באנגלית
קטגוריה:אלבומי חברת וירג'ין רקורדס
מפרץ נורת' סטאר

**מפרץ נורת' סטאר** (באנגלית: **North Star Bay**; בדנית: ***North Star Bugt***; מילולית: מפרץ כוכב הצפון), המכונה גם **נמל תולה** (באנגלית: **Thule Harbor**) ו**מפרץ וולסטנהולם** (באנגלית: **Wolstenholme Bay**) הוא מפרץ ליד שפכו של פיורד וולסטנהולם בגרינלנד.

לחוף המפרץ נמצא בסיס האוויר תולה.

במפרץ ישנם שני איים גדולים, האי סונדרס והאי וולסטנהולם.

המצר שמדרום למפרץ, בין האי סונדרס לבין גרינלנד, הוא מפרצון בילוט.

## היסטוריה

לחוף המפרץ מצויים היישובים האינואיטים הנטושים, נארסארסוק ופיטופיק.

בשנת 1849 הפליגה הספינה "נורת' סטאר" ("כוכב הצפון") בפיקודו של קפטן ג'יימס סונדרס לאזור הקוטב הצפוני במטרה לחיפש ולהביא אספקה לסרן ג'יימס קלארק רוס, שהפליג בשנת 1848 בניסיון לאתר את מקום הימצאה של משלחתו של סר ג'ון פרנקלין.

כשלא מצא את פרנקלין או רוס, משימתו של סונדרס הייתה להפקיד מצבורי אספקה לאורך אתרים בחוף הארקטי הקנדי ולחזור לאנגליה לפני תחילת החורף. עם זאת, התקדמות הספינה של ג'יימס סונדרס צפונה הופרעה על ידי קרח ים במפרץ מלוויל והספינה נלכדה על ידי קרח מול חופי צפון גרינלנד במפרץ (שכיום נקרא על שם הספינה).

הספינה נשארה לכודה במפרץ כל אותו חורף.

במהלך חורף 1849–1850 מיפה סונדרס את האזור, יחד עם ציוותו.

המפרץ היה אתר תאונה גרעינית במהלך המלחמה הקרה בה מפציץ B-52 שהוביל ארבע פצצות תרמו-גרעניות התרסק, והפיץ חומר מזוהם באזור.

## קישורים חיצוניים

* תצלומי מפרץ נורת' סטאר באתר נאס"א
* תצלום לוויין של אזור מפרץ נורת' סטאר
* תחזית מזג אוויר עדכנית עבור מפרץ נורת' סטאר
* תחזית גאות ושפל עבור מפרץ נורת' סטאר

## הערות שוליים

נורת' סטאר
מאפיית עבאדי

[ממוזער|[עוגיות עבאדי]]
**מאפיית עבאדי בע"מ** היא חברת מזון ישראלית, שהחלה את דרכה כמאפייה ומוצר הדגל שלה הוא כעכים מלוחים, המכונים גם "עוגיות עבאדי".

## היסטוריה
בשנת 1962 החלה משפחת עבאדי לשתף פעולה עם מאפיית אנג'ל, על מנת להרחיב את היקף הייצור. בשנת 1976 עברה המאפייה לאזור התעשייה עטרות בירושלים. לאורך השנים חתמה החברה על מספר הסכמי שיתוף פעולה עם רשתות, כמו רשת המרכולים שופרסל, קפה רג'ואן וחברת התה ויסוצקי. בשנות ה-90 צברה תאוצה ברמה הארצית, בשנים אלו הצטרף גם לעסק בנו של יוסף, יורם עבאדי, שמונה למנכ"ל החברה והוחלף בהמשך על ידי אבנר זקן.

על לוגו החברה מתנוסס דיוקנו של מייסד המאפייה בשוק מחנה יהודה, יוסף עבאדי, שנפטר בשנת 2011.

מאפיית עבאדי החלה את דרכה כעסק משפחתי קטן בשנת 1838 בעיר חלב שבסוריה והתמחתה בעוגיות מלוחות. בשנת 1928 עלתה משפחת עבאדי לארץ ישראל, וזמן קצר לאחר מכן פתח אליהו עבאדי מאפייה בבית המשפחה. ב-1949 הקימו יוסף ושמחה עבאדי מאפייה קטנה בשוק מחנה יהודה בירושלים. לאורך השנים, המאפייה התפתחה ושיתפה פעולה עם גורמים כמו מאפיית אנג'ל, שופרסל, קפה רג'ואן וויסוצקי. בשנות ה-90 היא צברה הכרה ארצית, ויורם עבאדי, בנו של יוסף, מונה למנכ"ל. כיום, על לוגו החברה מופיע דיוקנו של יוסף עבאדי ז"ל.

בנוסף לעוגיות המלוחות המקוריות, הנמכרות כיום ברחבי העולם, החברה מייצרת גם נשנושים בצורת בייגלה שטוח וקרקרים מדגנים מלאים . היא החלה לשווק אריזות "ביס" קטנות בשנת 2005 וגרסאות בריאות יותר של עוגיות מקמח מלא וללא סוכר בשנת 2012. נכון לשנת 2007, המפעל העסיק 50 עובדים עם הכנסות שנתיות של כ-75 מיליון שקלים, והחזיק ב-71% מנתח השוק של העוגיות המזרחיות המלוחות.

בשנת 2025 החברה נכנסה לקרב משפטי מול חברת אחוה שהשיקו מוצר של עוגיות ששווקו עם הצבע האדום והשם "עוגיות מזרחיות", מאפיית עבאדי טענו שהמיתוג הזה עלול לבלבל צרכנים בין החברות. בסופו של דבר הקרב המשפטי הסתיים בפשרה שחברת אחוה תשנה את הצבע של האריזה ותגדיל את הלוגו שלה על האריזה.

## קישורים חיצוניים
* 

* עבאדי, באתר דנסגייד (ארכיון 9 בספטמבר 2020)

## הערות שוליים

קטגוריה:חברות מזון ישראליות
קטגוריה:ירושלים: חברות
עבאדי
עבאדי
קטגוריה:ישראל: חברות שהוקמו ב-1948
בריקון הילארי

**בריקון הילארי** המכונה **פירפוטנגה** (שם מדעי: *Brycon hilarii*) הוא מין של דג גרם טרופי ממשפחת החריתיים, החי בטבע באמריקה הדרומית לאורך נהר האמזונאס והפרגוואי וכן בביצות הפנטנל של דרום ברזיל (בעיקר במאטו גרוסו דו סול) וגם בפרגוואי וצפון ארגנטינה. דג זה בעל בשר מזין והוא נידוג לאורך שפכי הנהרות הגדולים.
## מאפיינים
דג זה יכול להגיע לאורך של 56 ס"מ ולמשקל של מעל 3.4 ק"ג. הזכרים גדולים מעט מהנקבות. בצבעו דג זה בעל גוני כסף עם סנפירים צהובים נוצצים וזנב מעט אדום כהה. לאורך הזנב ישנו פס כהה. הראש מעוגל והשיניים חזקות ודומות במראם לשיני האדם ומותאמים לאכילת פירות בעיקרם.

הדגים חיים בטבע בקבוצות גדולות לאורך הנהרות הטרופיים, לרוב בעומק רדוד ולעיתים בקרבת עצים בעלי פירות. דגים אלה מסתמכים על שבטי קופים כמו קפוצ'ין או קוף סנאי הקוטפים פירות מהענפים שמעל המים. ברגע שנופלים פירות למים עטה עליהם להקת הדגים ברעבתנות, ומפיצה את זרעיהם לאורך הנהר. לדגים כושר קפיצה ייחודי המסייע להם להגיע לענפים נמוכים, עליהם יש פירות תלויים. בנוסף, הם ניזונים גם סרטנים, חלזונות מים ודגים קטנים.

בשנים האחרונות צנחה אוכלוסיית הבריקון ההילארי באזורי מחייתו, בין השאר עקב ייבוש הביצות לחקלאות, כריתת יערות, זיהום מים ודיג.

## קישורים חיצוניים

קטגוריה:חריתיים
קטגוריה:ברזיל: דגי מים מתוקים
קטגוריה:דגי האמזונאס
הסוכנות לעסקים קטנים של ארצות הברית

**הסוכנות לעסקים קטנים של ארצות הברית** (באנגלית: **Small Business Administration**, בקיצור **SBA**) היא רשות ממשלתית בתוך הממשלה הפדרלית של ארצות הברית, הפועלת למען תמיכה וסיוע ליזמות עסקית ועסקים קטנים ובינוניים בארצות הברית, שעל פי נתוני פורבס, נכון ל-2024 מהווים יותר מ-99% של כלל העסקים במדינה. תכלית הסוכנות היא לשמר ולחזק את כלכלת ארצות הברית תוך ייסוד עסקים קטנים ומתן סיוע להם, נוסף על זירוז התאוששות כלכלית לקהילות ברחבי המדינה. הסוכנות לעסקים קטנים נוסדה ב-30 ביולי 1953, כאשר נשיא ארצות הברית דווייט אייזנהאואר חתם על "חוק העסקים הקטנים". ל-SBA לפחות סניף אחד בכל אחת ממדינות ארצות הברית.

## קישורים חיצוניים

* 

*
קטגוריה:ארצות הברית: ארגונים ממשלתיים
קטגוריה:ארצות הברית: כלכלה
קטגוריה:וושינגטון די. סי.: ארגונים
יחסי גאורגיה–שווייץ

**יחסי גאורגיה–שווייץ** הם היחסים הדיפלומטיים הרשמיים שבין **[[גאורגיה]]** לבין **[[שווייץ|הקונפדרציה השווייצרית]]**.

## היסטוריה
בין גאורגיה לבין הקונפדרציה השווייצרית מתקיימים יחסים דיפלומטיים רשמיים. על פי משרד החוץ של שווייץ, היחסים הדיפלומטיים הרשמיים שבין גאורגיה לבין הקונפדרציה השווייצרית הם יחסים דיפלומטיים מצוינים והם מתבטאים בשיתופי פעולה שונים ובחילופי מידע שונים. עבור שווייץ, היחסים בין שתי המדינות מתמקדים בשיתוף פעולה למען האצת ההתפתחות של גאורגיה.

במהלך המאה התשע עשרה, הייתה קיימת בגאורגיה קהילה שווייצרית רחבה שחבריה היו פעילים בסחר חומרי גלם שונים (שמן, מנגן) ובתעשיית מוצרי החלב. שווייץ החזיקה קונסוליה בטביליסי, בירת גאורגיה, בין השנים 1883–1922.

שווייץ הכירה בעצמאותה של גאורגיה מברית המועצות ב-23 בדצמבר 1991 וסיפקה סיוע הומניטרי לגאורגים שסבלו במהלך הסכסוכים המזוינים במדינה בתחילת שנות התשעים של המאה העשרים. שווייץ פתחה משרד ייצוגי של שיתוף פעולה בטביליסי בשנת 1996 ושגרירות ביוני 2001.

היחסים בין גאורגיה לשווייץ החלו להתפתח בשנת 2008 כאשר שווייץ קיבלה עליה מנדט מרוסיה ומגאורגיה לייצג את האינטרסים של שתי המדינות אחת בפני השנייה, וכך הפכה ל"כוח מגן" רוסי בגאורגיה וגאורגי ברוסיה.

## יחסים כלכליים
שווייץ מייבאת מגאורגיה בעיקר מוצרי יסוד ומייצאת אליה בעיקר מוצרי פרמצבטיקה, מכונות ושעונים. הסכם סחר חופשי בין איגוד הסחר החופשי האירופי, בו חברה שווייץ לצד ליכטנשטיין, נורווגיה ואיסלנד, לבין גאורגיה, נחתם בשנת 2016. החלק הנוגע ביחסי גאורגיה–שווייץ נכנס לתוקפו בתאריך 1 במאי 2018.

## שווייצרים בגאורגיה
על פי הלשכה השווייצרית המרכזית לסטטיסטיקה, בסוף שנת 2018 התגוררו בגאורגיה שישים ותשעה אזרחים שווייצרים.

## נציגויות דיפלומטיות
* שווייץ מיוצגת בגאורגיה בדרג השגרירות באמצעות שגרירות רשמית שהיא מחזיקה בטביליסי, בירת המדינה.
* גאורגיה מיוצגת בשווייץ בדרג השגרירות באמצעות שגרירות רשמית שהיא מחזיקה בברן, בירת המדינה.

## קישורים חיצוניים

* Bilateral relations Switzerland-Georgia, אתר משרד החוץ של שווייץ

## הערות שוליים

קטגוריה:ערכים ללא קטגוריות פיזיות - יחסי חוץ
יחסי הפיליפינים–שווייץ

ממוזער|מזכיר החוץ של הפיליפינים טודורו לוקסין נפגש עם שגרירת שווייץ, 2019
**יחסי הפיליפינים–שווייץ** הם היחסים הדיפלומטיים הרשמיים שבין **[[הפיליפינים|רפובליקת הפיליפינים]]** לבין **[[שווייץ|הקונפדרציה השווייצרית]]**.

## היסטוריה
בין רפובליקת הפיליפינים לבין הקונפדרציה השווייצרית מתקיימים יחסים דיפלומטיים רשמיים. על פי משרד החוץ השווייצרי, היחסים הדיפלומטיים הרשמיים שבין רפובליקת הפיליפינים לבין הקונפדרציה השווייצרית הם יחסים דיפלומטיים חמים וידידותיים.

מאז אמצע המאה התשע עשרה לספירה החלו יחסי מסחר משמעותיים בין שווייץ לבין הפיליפינים, שהייתה אז קולוניה ספרדית. הקונסוליה השווייצרית הראשונה להיפתח ביבשת אסיה הייתה זו במנילה בשנת 1862. בשנת 1879, חברות ביטוח שווייצריות החלו לפעול בפיליפינים. במהלך השנים של מלחמת העולם השנייה, כ-15 חברות שווייצריות היו פעילות בפיליפינים, בעיקר במגזר הסחר הבינלאומי.

שווייץ הכירה לראשונה בעצמאותה של רפובליקת הפיליפינים ב-4 ביולי 1946. היחסים הדיפלומטיים הרשמיים שבין שתי המדינות כוננו בשנת 1957.

לאחר נפילתו של הנשיא פרדיננד מרקוס בשנת 1986, מועצת הברית הקפיאה את הנכסים אשר הוחזקו בשווייץ על ידי משפחת מרקוס. הנכסים הוחזרו לרשויות הפיליפיניות בשנת 2004 בהתאם לחוק.

## יחסים כלכליים
אף על פי שהיחסים הכלכליים בבין שתי המדינות נותרו צנועים, הפיליפינים מהווה שותפת מסחר חשובה עבור שווייץ באזור דרום מזרח אסיה. שווייץ מייצאת לפיליפינים בעיקר מוצרי פרמצבטיקה, מכונות ושעונים, ומייבאת מהפיליפינים אבני חן, מכונות ומוצרים חקלאיים.

כ-50 חברות שווייצריות פעילות בפיליפינים והן מספקות 13,000 מקומות עבודה לאזרחי הפיליפינים.

הפיליפינים ואיגוד הסחר החופשי האירופי, בו חברה שווייץ לצד נורווגיה, ליכטנשטיין ואיסלנד, חתמו על הסכם סחר חופשי ביניהן באפריל 2016.

ועדה קבועה האחראית על היחסים הכלכליים בין שתי המדינות כוננה לראשונה ביוני 2013 על מנת לחזק את היחסים הכלכליים הקיימים בין שתי המדינות. הוועדה הקבועה קיימה את הפגישה הראשונה שלה ביולי 2014 במנילה ומתכנסת מדי שנתיים לצד עבודה שוטפת.

## שווייצרים בפיליפינים
על פי הלשכה השווייצרית המרכזית לסטטיסטיקה, בשנת 2016, שלושת אלפים שש מאות עשרים ושלושה אזרחים שווייצרים התגוררו בפיליפינים.

## נציגויות דיפלומטיות
* שווייץ מיוצגת בפיליפינים בדרג השגרירות באמצעות שגרירות רשמית שהיא מחזיקה במנילה, בירת המדינה.
* הפיליפינים מיוצגת בשווייץ בדרג השגרירות באמצעות שגרירות רשמית שהיא מחזיקה בברן, בירת המדינה. הפיליפינים מיוצגת בשווייץ גם בדרג הקונסולרי באמצעות שתי קונסוליות שהיא מחזיקה בערים: ז'נבה, וציריך.

## קישורים חיצוניים

* Bilateral relations Switzerland–Philippines, אתר משרד החוץ של שווייץ

## הערות שוליים

קטגוריה:ערכים ללא קטגוריות פיזיות - יחסי חוץ
מדינת א-שמאל

**מדינת א-שמאל** () היא עיר בקטר, בירת מחוז א-שמאל. העיר ממוקמת מעל 100 קילומטרים צפונה מדוחה, בירת קטר, היא תוחמה בשנת 1988 והיא גובלת בעיר א-רווייס מצפון וממזרח.

## אטימולוגיה
משמעות השם "מדינת א-שמאל" בשפה הערבית הוא מילולית, "עיר הצפון".

## היסטוריה
במהלך רוב המאה ה-20 הכפרים אבו דחלוף וא-רווייס היו הגדולים ביותר על החוף הצפוני של המדינה. בשנות ה-70 של המאה ה-20 המוקדמות, הממשלה הקטרית החלה לתכנן את התוכנית לכינון מדינת א-שמאל בין שני הכפרים הללו כדי שתשמש כמרכז אדמיניסטרטיבי לכל הצפון, כחלק מהמדיניות שלה לביזור רוב הסמכויות של דוחה הבירה. במהלך שנות השבעים, נבנתה מערכת כבישים על מנת לחבר בין שלושת הכפרים. כחלק מפרויקט דיור ציבורי, 50 בתים נבנו במדינת א-שמאל בשנת 1976. פיתוח רחב בעיר החל במהלך שנות ה-80 של המאה ה-20 ובשנות ה-90 של המאה ה-20.

בקרבת בניין העירייה נמצא פארק מדינת א-שמאל. אחד מהפארקים הגדולים בקטר בשטח של 56,000 מ"ר. מספר אטרקציות בתוך הפארק כוללות מסעדה, בית קפה, שירותים ואזור משחק לילדים. בפארק קיימים מינים מיוחדים של צמחייה מדברית.

## גאוגרפיה
מדינת א-שמאל ממוקמת במרחק של יותר ממאה קילומטרים צפונית מדוחה, 27 קילומטרים מא-זובארה, 24 קילומטרים מפוואירית, 76 קילומטרים מאל ח'ור ו-122 קילומטרים מאל וכרה.

## גלריה

קובץ:GoatGrazingInQatar.jpg|מרעה של עז הבית במדינת א-שמאל
קובץ:Sunset at Shamal beach-Qatar.JPG|שקיעה בחוף מדינת א-שמאל
קובץ:Al Shamal City Park.jpg|צמח האקליפה בפארק א-שמאל


## הערות שוליים

קטגוריה:קטר: ערים
סיטנה

ממוזער|המין ''Sitana attenboroughii'' עם מפרש זקור
**סיטנה** או **לטאת מניפת-גרון** (שם מדעי: *Sitana*) הוא סוג של לטאות ממשפחת החרדוניים השוכנים בתת-היבשת ההודית, בין השאר בנפאל, פקיסטן, הודו וסרי לנקה באזורים חמים ואף במדבריות.

## מאפיינים
בני סוג זה קטנים יחסית לחרדונים, באורך 37–47 מ"מ בזכרים ו-36–52 מ"מ בנקבות. הם בעלי דו-צורתיות זוויגית ולזכרים ישנו צווארון-מפרש הבולט מתחת לכיס הגרון, בדומה לדרקון מצליף או למיני האנוליס. המפרש בעל גוון אדום-כחול ומעט שחור והוא משמש למטרות חיזור ומשיכת נקבות, אך גם להתרעת יריבים. אם הדבר לא עוזר החרדונים ייאבקו בלסתותיהם אחד עם השני, תוך זינוקים אקרובטיים עד שאחד יובס ויברח. הם יכולים לכנס את הצווארון אם טורפים מתקרבים אליהם.

החרדונים הם שוכני קרקע בעיקרם אך יטפסו כדי לתצפת על הסביבה. מזונם העיקרי הוא חרקים ויצורי קרקע קטנים.

## מינים
* *Sitana attenboroughii* - קרוי על שם החוקר דייוויד אטנבורו
* *Sitana devakai*
* *Sitana fusca*
* *Sitana gokakensis*
* *Sitana kalesari*
* *Sitana laticeps*
* *Sitana marudhamneydhal*
* *Sitana ponticeriana*
* *Sitana schleichi*
* *Sitana sivalensis*
* *Sitana spinaecephalus*
* *Sitana thondalu*
* *Sitana visiri*

חלק מהמינים בסוג זה עברו לסוג אחר - חרדון סארדה (*Sarada*).

## קישורים חיצוניים

קטגוריה:בעלי חיים שתוארו ב-1829
קטגוריה:חרדוניים
קטגוריה:טקסונים שתוארו בידי ז'ורז' קיווייה
סנדרה קלניאטה

**סנדרה קלניאטה** (בלטבית: **Sandra Kalniete**; נולדה ב-22 בדצמבר 1952, מחוז טומסק, ברית המועצות) היא פוליטיקאית לטבית שבשנים 2002–2004 כיהנה כשר החוץ.

## ביוגרפיה
סנדרה קלניאטה נולדה בכפר במחוז טומסק למשפחת מגורשים לסיביר על ידי שלטונות ברית המועצות. בשנת 1957 המשפחה קיבלה אישור לחזור ללטביה הסובייטית. לאחר סיום בית הספר היא למדה עיצוב באקדמיה לאמנויות בריגה. בשנות ה-80 של המאה ה-20 היא עסקה בעיצוב.

בשנת 1988 סנדרה קלניאטה הצטרפה לאגרון שפעל להוצאת לטביה מברית המועצות. בשנת 1990 היא התחילה לעבוד במשרד החוץ הלטבי ובשנת 1990 נשלחה לשגרירות לטביה בבריטניה. בתקופה זו היא סיימה קורס ליחסים בינלאומיים באוניברסיטת לידס.

בשנים 1993–1995 סנדרה קלניאטה הייתה שגרירת לטביה באומות המאוחדות ובאונסק"ו. בשנת 1995 היא סיימה השתלמות ביחסים בינלאומיים באוניברסיטת ז'נבה. בשנים 1997–2002 היא הייתה שגרירה בצרפת.

בשנת 2002 סנדרה קלניאטה חזרה ללטביה ומונתה לשר החוץ, תפקיד בו כיהנה עד לשנת 2004. בשנה זו היא מונתה לתפקיד ביצועי בקהילה האירופית (כיהנה בתפקיד אחראית על חקלאות ודייג במקביל עם פרנץ פישלר).

בשנת 2006 סנדרה קלניאטה נבחרה לסאימה מטעם מפלגת "הזמנים החדשים". בשנת 2008 היא עזבה את המפלגה והקימה מפלגה חדשה "איגוד האזרחים". מטעם מפלגה זו היא נבחרה לפרלמנט האירופאי בשנת 2009. היא נבחרה מחדש בשנת 2014.

בשנת 2011 החליטה ממשלת להציב אותו כמועמד מטעמה ליו"ר ארגון המזון והחקלאות של האו"ם.

בשנת 2015 היא לא הורשתה להיכנס לרוסיה וגורשה בטענה למדיניות אנטי-רוסית.

## קישורים חיצוניים

* 

* סנדרה קלניאטה באתר הנציבות האירופית

קטגוריה:חברי נציבות האיחוד האירופי
קטגוריה:שרי החוץ של לטביה
קטגוריה:פוליטיקאיות לטביות
קטגוריה:שגרירי לטביה
קטגוריה:שגרירים בצרפת
קטגוריה:שגרירים באו"ם
קטגוריה:מפקדים בלגיון הכבוד
קטגוריה:שרי ממשלת לטביה
קטגוריה:חברי הפרלמנט האירופי מטעם לטביה
קטגוריה:נשים זוכות פרסים
קטגוריה:שרות חוץ
קטגוריה:ילידות 1952
המשרד הראשי לגזע והתיישבות

**המשרד הראשי לגזע והתיישבות** (בגרמנית: **Rasse- und Siedlungshauptamt der SS, RuSHA**) היה אחד המשרדים בתוך האס אס, ופעל בין השנים 1931–1945. אחת ממטרות המשרד הייתה לפקח על נישואי אנשי האס-אס לפי מדיניות הגזע הנאצית. עם פרסום "פקודת הנישואין" על ידי היינריך הימלר ב-31 בדצמבר 1931, הופקד על המשרד לחקור ולאשר את נישואי כל חברי האס-אס ולוודא שהם ובנות זוגן בעלי ייחוס ארי החל משנת 1800.

## הקמה
המשרד הוקם בשנה 1931 על ידי רייכספיהרר אס אס היינריך הימלר וריכרד וולטר דרה, שלאחר מכן הועלה לדרגת אובר-גרופנפיהרר ומונה לראש המשרד. המשרד נוצר בתחילה במטרה לאשר את נישואי אנשי האס אס. כל איש אס אס שרצה להתחתן היה צריך להגיש בקשה לפחות 3 חודשים קודם החתונה על מנת לתת זמן למשרד לחקור את משפחה הכלה ולוודא שהיא טהורת דם.

בשנת 1935 המשרד הועלה לדרגת משרד ראשי באס אס. תחת פיקודו של דרה הפיץ המשרד את האידאולוגיה הנאצית של "דם ואדמה", המתייחסים לעקרון טוהר הגזע הארי ולעקרון מרחב המחיה. בשנה זו החל המשרד במבצע לבנסבורן, תוכנית להשבחת הגזע הארי.
## ארגון
### מחלקות
בשנת 1935 פעלו תחת המשרד 7 אגפים:
* **אגף הארגון והאדמיניסטרציה** (Amt Organisation und Verwaltungsamt)
* **אגף הגזע** (Amt Rassenamt)
* **אגף החינוך** (Amt Schulungsamt)
* **אגף משפחה ונישואין** (Amt Sippen und Heiratsamt)
* **אגף התיישבות** (Amt Siedlungsamt)
* **אגף רשומות ועיתונות** (Amt für Archiv und Zeitungswesen)
* **אגף מדיניות אוכלוסין** (Amt für Bevölkerungspolitik)
בשנת 1940 המשרד אורגן מחדש ל-4 אגפים עיקריים: אדמיניסטרציה, גזע, נישואין, התיישבות.
### הנהגה

## מדיניות הגזע
עד שנת 1937 מעל ל-300 אנשי אס אס גורשו מהארגון עקב נישואים הנוגדים את מדיניות הגזע הארית (ראסנשאנדה-זיהום הגזע), אף על פי שניתנה הוראה לאחר מכן שהם יכולים להישאר בארגון אם הם כבר נישאו ויכולים לעמוד בקריטריונים גזעיים. בנובמבר 1940 החזיר הימלר את כל אנשי האס אס שסולקו עקב חוק הנישואין, בתנאי שיעמדו בדרישות הגזעיות של המפלגה הנאצית.

במהלך הפלישה לברית המועצות בשנת 1941, המשרד עבד בשיתוף עם משרד רווחה ראשי לגרמנים אתניים (VoMi) באריזציה של השטחים הכבושים, פיקוח של רווחת המתיישבים הגרמנים, והטמעת גרמנים אתניים באזורי התיישבות מוגדרים על ידי האס אס, בעיקר באוקראינה הכבושה. הדבר כלל הוצאת משפחות מקומיות מאזורים אלו והושבת אלו הגרמניות.

בנוסף המשרד היה אחראי על ייעוץ וניהול של כל שאלות הגזע ברחבי הרייך. בחינות גזעיות היו מוצגות על ידי ראשי המשרד בהקשרים שונים: מקרים של קיום יחסי מין בין עובדים מזרח אירופאים לגרמנים, ילדים שנולדו לעובדים מזרח אירופאים, סיווג אנשים ממוצא גרמני, בחירת עובדי כפייה ממדינות אויב כבושות, חטיפת ילדים המתאימים לגרמניזציה, העברת אוכלוסייה ורדיפה וחיסול יהודים.

המשרד העסיק את יוזף מנגלה לזמן קצר, בין נובמבר 1940 לתחילה 1941, תחת האחריות ל"דאגה לבריאות גנטית" ו"בדיקות בריאות גנטיות". הוא היה אחד הרופאים האחראים על בחירת הקורבנות ששימשו כניסוי להמתה בתאי גזים במחנה אושוויץ.
## לאחר המלחמה
200 px|ממוזער|שמאל|חלק מהנאשמים בעת הקראת כתב האישום

ביולי 1947 הואשמו 14 מפקידי המשרד במסגרת משפט RuSHA, השמיני מבין שנים עשר משפטי נירנברג. כולם הואשמו בפשעים נגד האנושות, פשעי מלחמה וחברות בארגון פשע (האס אס). כולם למעט אחד (שזוכה בשתי ההאשמות הכבדות) נמצאו אשמים ונשלחו למאסר בין 3–25 שנים.
## ראו גם
* תוכנית-האב למזרח
* לבנסבורן

## הערות שוליים

קטגוריה:אס אס
קטגוריה:שלטון הכיבוש של גרמניה הנאצית באירופה
קטגוריה:תורת הגזע
סבסטיאן סובה

**סבסטיאן גבריאל סובה** (באנגלית: **Sebastian Gabriel Sauvé**; נולד ב-19 באוגוסט 1987) הוא דוגמן אמריקאי.

## ביוגרפיה
סובה נולד במישיגן לאם גרמנייה ואב אמריקאי, בגיל תשע עבר לבון עקב עבודתו של אביו, לאחר מכן עברה משפחתו לאסקס שם למד בפנימייה.

ב-2010 טייל עם חברתו לפני לימודיו באוניברסיטה בשפילד, בהיותו בלוס אנג'לס הוא התגלה ונפגש עם נציגי סוכנות פורד מודלס, אך עקב הלימודים באוניברסיטה לא התאפשר לו לחתום על חוזה עם הסוכנות, אך עם זאת נשלחה המצלה עבורו לסוכנות דוגמנות בלונדון.

צילומיו הראשונים היו למגזין הבריטי "Attitude", את חוויותיו הראשונות מול המצלמה הוא תיאר כך "לא היה לי מושג מה אני עושה! קפאתי, עמדתי על גג שאני לבוש רק בקילט".

לאחר מכן הוא הופיע במגזינים נוספים כמו GQ ואסקווייר.

הוא עבד עבור מספר מעצבי אופנה וביניהם ורסצ'ה וז'יבנשי.

ב-2012 הופיע בתצוגת אופנה של כריסטיאן לקרואה בפריז.

ב-2016 הוביל את קמפיין ההלבשה התחתונה של חברת "Replay", באותה שנה גם דגמן בשבוע האופנה של ניו יורק.

הוא דורג כאחד מ-50 הדוגמנים המצליחים בעולם על ידי "Models.com"

## קישורים חיצוניים

* https://boysbygirls.co.uk/index.php/stories/inside-fashion-week-with-Sebastian
* https://models.com/models/sebastian-sauve
* http://fuckingyoung.es/sebas­t­ian-sauve-by-junji-hata/

## הערות שוליים

קטגוריה:דוגמנים אמריקאים
קטגוריה:אמריקאים ממוצא גרמני
קטגוריה:אמריקאים שנולדו ב-1987
פרייזר סטנדרט

**פרייזר סטנדרט** (באנגלית: **Frazer Standard**) היא מכונית סלון מתוצרת יצרנית הרכב האמריקאית **[[קייזר-פרייזר]]** (באנגלית: Kaiser-Frazer) אשר יוצרה בין השנים 1947–1951 בארצות הברית.

הגרסה המפוארת והמהודרת ביותר הייתה קרויה **פרייזר מנהטן** (באנגלית: **Frazer Manhattan**).

## "פרייזר סטנדרט"

* 4 דלתות.
* 6 נוסעים.
* מנוע קדמי.
* מנוע בנזין.
* מנוע הנעה אחורית.

### דגמים "פרייזר סטנדרט"
* "Standard F 47" - יוצרו 36,120 יחידות.
* "Standard F 48" - יוצרו 29,480 יחידות.
* "Standard F 49" - יוצרו 14,700 יחידות.
* "Standard F 50".
* "Standard F 51" - יוצרו 9,931 יחידות.

### דגמים "פרייזר מנהטן"
* "Manhattan F 47 C" - יוצרו 32,655 יחידות.
* "Manhattan F 48" - יוצרו 18,591 יחידות.
* "Manhattan F 49" - יוצרו 10,012 יחידות.
* "Manhattan F 50".
* "Manhattan F 51" - יוצרו 283 יחידות.

## תמונות

קובץ:Ypsilanti Automotive Heritage Museum May 2015 098 (1947 Frazer Manhattan).jpg | "פרייזר מנהטן" שנת 1947
קובץ:Ypsilanti Automotive Heritage Museum May 2015 100 (1947 Frazer Manhattan).jpg| "פרייזר מנהטן" שנת 1947
קובץ:1949 Frazer Manhattan - Automobile Driving Museum - El Segundo, CA - DSC02144.jpg | "פרייזר מנהטן" שנת 1949 - מבט לתא הנהג ולוח מחוונים
קובץ:1949 Frazer Manhattan - Automobile Driving Museum - El Segundo, CA - DSC02142.jpg | "פרייזר מנהטן" שנת 1949 - מבט לתא הנהג ולוח מחוונים
קובץ:Frazer Manhattan (7330473898).jpg | "פרייזר מנהטן" - לוגו הדגם


## ראו גם
* פרייזר (מכונית)
* קייזר מנהטן
* הנרי ג'יי

## קישורים חיצוניים

* 
* 

## הערות שוליים

קטגוריה:מכוניות סלון
קטגוריה:דגמי מכוניות שהושקו ב-1947
קטגוריה:מכוניות אמריקאיות
קטגוריה:רכבי קייזר-פרייזר
סירי סטפן

**סירי סטפן** (באנגלית: **Sirry Steffen**;   נולדה 29 במאי 1938 - 1 בפברואר 2020) היא שחקנית איסלנדית.

## ביוגרפיה
סטפן נולדה ברייקיאוויק בשם סיגריד גיירסדוטיר (Sigríður Geirsdóttir), לאחר מכן עברה עם הוריה לשוודיה ובגיל שש עשרה שבה למולדתה איסלנד.

ב-1958 סיימה תואר באוניברסיטה.

ב-1959 נבחרה למיס איסלנד.

ב-1960 התחרתה בתחרות מיס אינטרנשיונל הראשונה ונבחרה לסגנית שנייה, היא גם קיבלה את התואר "Miss Photogenic".

לאחר התחרות עברה לארצות הברית ובאמצע שנות השישים חזרה לאיסלנד.

בסוף 1960 הופיעה כמיס איסלנד בסדרה הבלשית "Michael Shayne" ששודרה בNBC.

ב-1961 הופיעה בפרק של קומדיית המצבים "The Tom Ewell Show".

ב-1962 שיחקה בשלושה פרקים של הסדרה הבוורלי הילבילים כעוזרת בית בבית משפחת דרייסדל.

ב-1962 גם שיחקה תפקיד קטן בסרט אודות אדולף היטלר הנקרא "היטלר".

ב-1963 הופיעה בסרט המדע הבדיוני "The Crawling Hand" שם גילמה סטודנטית שוודית הבאה לארצות הברית במסגרת חילופי סטודנטית.

ב-1964 הופיעה בסרט "Bedtime Story" לצד מרלון ברנדו.

ב-1982 הייתה באחד התפקידים הראשיים בסרט "Okkar á milli: Í hita og þunga dagsins" שהתמודד מטעם איסלנד על פרס האוסקר לסרט הזר הטוב ביותר.

## קישורים חיצוניים

* 
* 

קטגוריה:שחקניות קולנוע וטלוויזיה איסלנדיות
קטגוריה:זוכות מיס איסלנד
קטגוריה:משתתפות בתחרות מיס אינטרנשיונל
קטגוריה:ילידות 1938
גונתר פאנקה

**גונתר פרידריך וילהלם לודוויג פאנקה** (בגרמנית: **Günther Friedrich Wilhelm Ludwig Pancke**; 1 במאי 1899 – 17 באוגוסט 1973) היה איש אס אס גרמני, שכיהן בין היתר כמפקד האס אס ומפקד המשטרה של דנמרק.

## ביוגרפיה
פאנקה נולד בגנייזנו, מחוז פוזן, האימפריה הגרמנית. הוא שירת במלחמת העולם הראשונה כקצין בחזית בדרגת לויטננט. בין השנים 1920 ל-1927 שהה בדרום אמריקה. הוא הצטרף למפלגה הנאצית ב-1 באוגוסט 1930, וכחבר ב-SS ב-1 ביוני 1931. ב-12 בספטמבר 1938 מונה למנהל המשרד הראשי לגזע והתיישבות של האס אס, תפקיד שהחזיק עד ל-9 ביולי 1940.

פאנקה מונה בשנת 1939 לקשר בין מפקדת הפיהרר ליחידות גולגולת המת ולאיינזצגרופן. מאוקטובר 1943 עד תום המלחמה שירת כמפקד המשטרה והאס אס של דנמרק. ב-20 באפריל 1944 העולה לדרגת אוברגרופנפיהרר.

במהלך תפקידו בדנמרק הוא נתקל בסירוב של המשטרה הדנית להילחם בכוחות התנגדות או להגן על מפעלים מפני חבלה. הוא הורה על מעצר של כ-10,000 שוטרים שהקיפו את המשטרה הארצית כולה ושלח אותם למחנה הריכוז בוכנוואלד. כ-1,700 נעצרו, כשהיתר ברחו בעת הלכידה.

לאחר המלחמה הוא נאסר על ידי השלטונות הדנים. לאחר 8 שנות מאסר בדנמרק, שוחרר פאנקה בשנת 1953. נפטר ב-17 באוגוסט 1973 בהמבורג.

## קישורים חיצוניים

## הערות שוליים

קטגוריה:אנשי צבא גרמנים במלחמת העולם הראשונה
קטגוריה:אנשי אס אס
קטגוריה:פושעי מלחמה נאצים
קטגוריה:דנמרק במלחמת העולם השנייה
קטגוריה:גרמנים שנולדו ב-1899
קטגוריה:גרמנים שנפטרו ב-1973